Ακρίβεια μετρήσεων διαστάσεων οδοντικών τόξων με τη χρήση γυψίνων εκμαγείων μελέτης, ψηφιακών εκμαγείων μελέτης κατασκευασμένων από αποτυπώματα και ψηφιακών εκμαγείων μελέτης κατασκευασμένων από γύψιν:
Creators: name: Παμφιλίδης, Κλεομένης Νικολάου
Publisher: name: Aristotle University of Thessaloniki
Year: 2013
Subjects: ψηφιακά εκμαγεία
εκμαγεία μελέτης
μετρήσεις διαστάσεων οδοντικών τόξων
e - models
plaster dental casts
dental arch dimensions’ measurements

description: Σκοπός: Σκοπός της παρούσας μελέτης ήταν η αξιολόγηση της ακρίβειας των μετρήσεων των διαστάσεων των οδοντικών τόξων που πραγματοποιήθηκαν μεταξύ των γυψίνων εκμαγείων μελέτης (PM) και δύο τύπων ψηφιακών εκμαγείων μελέτης, ενός που κατασκευάστηκε από την σάρωση των αποτυπωμάτων των οδοντικών τόξων (IBM) και ενός που κατασκευάστηκε με την σάρωση των γυψίνων εκμαγείων μελέτης (PBM), με την χρήση ενός laser συστήματος σάρωσης εκμαγείων / αποτυπωμάτων. Υλικό και Μέθοδος: Το υλικό αυτής της έρευνας περιλάμβανε 30 ζεύγη οδοντιατρικών εκμαγείων, που αντιστοιχούσαν σε ισάριθμους προπτυχιακούς και μεταπτυχιακούς φοιτητές της Οδοντιατρικής Σχολής του Αριστοτελείου Πανεπιστημίου Θεσσαλονίκης. Για κάθε έναν από τους συμμετέχοντες ελήφθησαν από ένα ζεύγος αποτυπωμάτων με αλγινικό υλικό με την χρήση πλαστικών δισκαρίων εμπορίου. Κάθε ζεύγος αποτελούνταν από δύο αποτυπώματα, ένα του άνω οδοντικού τόξου και ένα του κάτω οδοντικού τόξου. Σε κάθε ασθενή ελήφθη δήξη σύγκλεισης στην θέση της μέγιστης συναρμογής των φραγμών με σιλικόνη δήξεως. Με την χρήση του σαρωτή laser R700 (3Shape A/S, Copenhagen, Denmark) κάθε ζεύγος αποτυπωμάτων καθώς και η δήξη του κάθε ασθενούς ψηφιοποιήθηκαν για την κατασκευή του 1ου ζεύγους ψηφιακών εκμαγείων μελέτης με την άμεση τεχνική (IBM). Επιπλέον γύψινα εκμαγεία των οδοντικών τόξων κατασκευάστηκαν από τα αποτυπώματα και τη σιλικόνη δήξης του κάθε ασθενούς. Τα γύψινα εκμαγεία ψηφιοποιήθηκαν επίσης με τη χρήση του ίδιου σαρωτή για την κατασκευή του 2ου ζεύγους ψηφιακών εκμαγείων μελέτης με την έμμεση τεχνική (PBM). Τα γύψινα αυτά εκμαγεία μετά την χρήση τους για την κατασκευή του 2ου ζεύγους εκμαγείων χρησιμοποιήθηκαν ως γύψινα εκμαγεία μελέτης και αποτέλεσαν το 3ο ζεύγος εκμαγείων (PM), όπου επίσης πραγματοποιήθηκαν οι μετρήσεις. Συνολικά πραγματοποιήθηκαν 8280 γραμμικές μετρήσεις (92 μετρήσεις σε κάθε τύπο εκμαγείου, 276 μετρήσεις ανά φοιτητή) εκ των οποίων οι 1800 αφορούσαν το εγκάρσιο επίπεδο, οι 5040 το οβελιαίο επίπεδο και οι 1440 το κατακόρυφο επίπεδο. Αποτελέσματα: Κάνοντας σύγκριση των μέσων τιμών μεταξύ των μεθόδων με χρήση του paired t-test διορθωμένο για το σφάλμα Τύπου Ι με τη μέθοδο Bonferroni (p&lt;0,05), υπολογίζοντας τα όρια συμφωνίας - Bland-Altman: Limits of Agreement (p&lt;0,05) και λαμβάνοντας ως κλινικά σημαντική διαφορά μεταξύ των μετρήσεων διαφορά μεγαλύτερη των 0,5 χιλ., βρέθηκε ότι η διαφορά μεταξύ των τριών μεθόδων δεν ήταν κλινικά σημαντική και ως προς τα τρία επίπεδα του χώρου. Συμπεράσματα: Η πραγματοποίηση γραμμικών μετρήσεων σε ψηφιακά εκμαγεία μελέτης και των δύο τύπων είναι μία κλινικά αξιόπιστη μέθοδος. Τα ψηφιακά εκμαγεία μελέτης που κατασκευάστηκαν από την σάρωση των γυψίνων εκμαγείων (PBM) μπορούν να αντικαταστήσουν τα γύψινα εκμαγεία μελέτης στην κλινική πράξη. Τα ψηφιακά εκμαγεία που κατασκευάστηκαν από τη σάρωση του αποτυπώματος (IBM) δεν μπορούν να αντικαταστήσουν τα γύψινα εκμαγεία μελέτης καθώς παρατηρήθηκε ότι η σύγκλειση τους δεν ήταν ακριβής και η σάρωση του αποτυπώματος φαίνεται να υστερεί στην περιοχή των κάτω τομέων. Χρειάζεται περαιτέρω διερεύνηση της ακρίβειας της σύγκλεισης των ψηφιακών εκμαγείων και των δύο τύπων (PBM, IBM) καθώς και της δυσκολίας σάρωσης της περιοχής των κάτω τομέων για τα ψηφιακά εκμαγεία που κατασκευάστηκαν από τη σάρωση του αποτυπώματος (IBM).
description: Aim: To assess the accuracy of dental arch dimensions’ measurements in plaster dental casts, e-models made from impressions, and e-models made from plaster dental casts by means of a commercially available laser scanner. Material and Method: Τhe material consisted of 30 pairs of dental casts of an equal number of undergraduate and postgraduate dental students of the Aristotle University of Thessaloniki. For each of the participants impressions of the maxillary and mandibular dental arches were taken by means of alginate using commercially available trays. In addition, a bite registration in the maximum intercuspal position was taken with a silicone material. Using the laser scanner R700 (3Shape A/S, Copenhagen, Denmark) each pair of impressions and bite registration were scanned in order the first pair of e-models to be fabricated (direct method - IBM). Afterwards plaster models were fabricated using these impressions and the bite registration. These casts were scanned and a second pair of e-models was fabricated (indirect method - PBM). These same plaster casts were also used for direct measurements by means of the manual method (PM). In total, 8280 linear measurements (92 on each type of dental cast, 276 per student) were made (1800 were related to the transverse plane, 5040 to the sagittal and 1440 to the vertical). Results: Comparison of the mean values of the three different methods by means of paired t-test corrected for the type 1 error using the Bonferroni method (p&lt;0,05), estimating the Bland-Altman limits of agreement (p&lt;0,05), and taking as clinically significant difference between the measurements those greater than 0,5mm, it was found that the differences between the three methods were not clinically significant in all three planes of space. Conclusions: Linear measurements in both types of e-models are clinically reliable. e-models fabricated after scanning of the plaster models (PBM) can replace them in the clinical practice. e-models fabricated after scanning of the dental impressions (IBM) cannot replace plaster models since their occlusion is not accurate and scanning of the lower incisors seems to be deficient. Further investigation to clarify the accuracy of both types of e-models (PBM, IBM) with regard to the occlusion and the mandibular incisors’ region is necessary for e-models fabricated after scanning of the dental impressions (IBM).